Na osnovu člana 11 Zakona o slobodnom pristupu informacijama (Sl. list CG br 44/12, 30/17), Fond rada, donosi

**V O D I Č**

**ZA PRISTUP INFORMACIJAMA**

**U POSJEDU FONDA RADA**

 **I OSNOVNI PODACI O FONDU RADA**

Sjedište Fonda rada je u Podgorici ulica Jovana Tomaševića br. 2
 tel: 020247136; 020241383); fax: 020247-136;
 Web sajt:fondrada.gov.me

E mail: fondrada@frada.me

 **II VRSTE INFORMACIJA U POSJEDU FONDA RADA**

* **Javni registri i javne evidencije**

-djelovodnici,

-upisnik prvostepenih upravnih predmeta UPI

-upisnik postupka za ostvarivanje prava na isplatu potraživanja kod Fonda rada

-zapisnici o kontrolu arhivske građe, izlučivanju i primopredaji

-kadrovska evidencija

-knjiga putnih naloga

-evidencija javnih nabavki i dr.

* **Normativna akta**

-zakoni iz nadležnosti iz djelokruga Fonda rada

 -podzakonska akta (uredbe, odluke, pravilnici, uputstva)

 -statut Fonda rada

 -poslovnik o radu Upravnog odbora

 -pravilnici o unutrašnjoj organizaciji i sistematizaciji radnih mjesta I dr. .

* **Analize, izvještaji, elaborati i drugi opšti akti**

**-**Informacije, analize I izvještaji,

-Godišnji planovi, programi rada i izvještaji o radu,

-Informacije o stanju u oblasti isplate potraživanja i uplate doprinosa za PIO osiguranje,

-Plan javnih nabavki

-Materijali usvojeni na sjednici Upravnog odbora i ostalih radnih tijela

* **Pojedinačni akti**

 -rješenja donijeta u prvostepenom upravnom postupku,,

 - mišljenja na zakone i druge propise iz nadležnosti drugih organa

 - potvrde, uvjerenja, odobrenja

 - rješenja o obrazovanju komisija, radnih timova i sl.

- zapisnici o radu komisija I drugih radnih tijela,

 - odgovori na poslanička i odbornička pitanja

* **Finansije Fonda rada**

 - budžet Fonda rada,

 - izvještaj o izvršenju budžeta,

 -završni račun budžeta Fonda rada

 -dokumentacija o javnim nabavkama sprovedenim u Fondu rada

 -dokumentacija o osnovnim sredstvima i opremi Fonda rada

 -finansijske evidencije i pojedinačna dokumenta

* **Podaci o zaposlenima**

 -radne knjižice,

 -uvjerenja o stručnoj spremi i stručnoj osposobljenosti,

 -rješenja o zasnivanju radnog odnosa,

 -rješenja o raspoređivanju,

 -rješenje o zaradama,

 -rješenja o naknadama zarada i drugim primanjima,

 -rješenja o godišnjem odmoru

 -podaci iz HRMIS-a

 -rješenja o disciplinskoj i materijalnoj odgovornosti i dr.

 **III PROCEDURA OSTVARIVANJA PRISTUPA INFORMACIJAMA**

* **Pokretanje postupka**

Postupak za pristup informacijama se pokreće pisanim i usmenim zahtjevom lica koje traži pristup informaciji. Na zahtjev za pristup informaciji ne plaća se taksa.

 Zahtjev koji se podnosi mora biti potpun i razumljiv.

Pisani zahtjev za pristup informaciji podnosi se Fondu rada na sljedeći način:

- neposredno, u arhivi Fonda rada, radnim danom od 7:00-15:00 h

 -putem pošte, na adresu Fond rada, ul.Jovana Tomaševića 2 Podgorica,

- elektronskim putem, na e-mail adresu fondrada@frada.me; alisa.dzaferadzovic@frada.me

 (ana.draskovic@frada.me)

 Usmeni zahtjev za pristup informacijama podnosi se Fondu rada neposredno na zapisnik a Fond rada je dužan da taj zahtjev primi bez odlaganja.

* **. Sadržina zahtjeva**

Zahtjev za pristup informacijama treba da sadrži:

1.naziv informacije ili podatke na osnovu kojih se ona može identifikovati;

2.način na koji se želi ostvariti pristup informaciji;

3.podatke o podnosiocu zahtjeva (ime, prezime I adresa fizičkog lica, ili naziv i adresa pravnog lica), odnosno njegovog zastupnika ili punomoćnika.

Zahtjev za ponovnu upotrebu informacija, pored navedenih podataka, sadrži informacije koje podnosilac zahtjeva želi da koristi za ponovnu upotrebu, format i način na koji želi da primi informacije, kao i namjenu korišćenja informacija (komercijalna ili nekomercijalna namjena).

Podnosilac zahtjeva može da u zahtjevu navede i druge podatke za koje smatra da su od značaja za ostvarivanje pristupa traženoj informaciji.

Fond rada je propisao obrazac zahtjeva za pristup informaciji, odnosno ponovnoj upotrebi informacije ali je dužan da postupi i po zahtjevu koji nije podnijet na tom obrascu.

* **Način pristupa informaciji**
 Pristup informaciji može se ostvariti:

- neposrednim uvidom u original ili kopiju informacije u prostorijama Fondu rada,
- prepisivanjem ili skeniranjem informacije od strane podnosioca zahtjeva u prostorijama Fonda rada,

- dostavljanjem kopije informacije podnociocu zahtjeva, neposredno, putem pošte ili elektronskim putem.

Licu sa invaliditetom Fond rada omogućava pristup informaciji na način I u obliku koji odgovara njegovim mogućnostima I potrebama.

* **Rješavanje po zahtjevu**

Fond rada dužan je da o zahtjevu za pristup informaciji, odnosno ponovnu upotrebu informacija donese rješenje i dostavi ga podnosiocu zahtjeva, u roku od 15 dana od dana podnošenja urednog zahtjeva, osim u slučaju zaštite života I slobode lica kada se po zahtjevu rješava u roku od 48 sati. .

 Rok za donošenje i dostavljanje rješenja može se produžiti za osam dana:

 1) se traži pristup izuzetno obimnoj informaciji;

 2) se traži pristup informaciji koja sadrži podatak koji je označen stepenom tajnosti;

 3) pronalaženje tražene informacije zahtijeva pretraživanje većeg broja informacija, zbog čega se značajno otežava redovni rad organa vlasti.

U slučaju produžetka za osam dana, Fond rada dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o produženju roka za rješavanje po zahtjevu.

Ukoliko je zahtjev za pristup informaciji nepotpun ili nerazumljiv, podnosilac zahtjeva će se pozvati da u roku od osam dana od dana podnošenja zahtjeva, otkloni nedostatke u zahtjevu i uputiti na način otklanjanja tih nedostataka.

 Nakon podnošenja ispravljenog zahtjeva počinje teći rok za odlučivanje po zahtjevu.

Ukoliko podnosilac zahtjeva ne otkloni nedostatke u ostavljenom roku, podnijeti zahtjev se odbacuje zaključkom.

* **Pravo na žalbu**

Protiv rješenja kojim je odlučeno o zahtjevu za pristupanje informciji može se izjaviti žalba Agenciji za zaštitu ličnih podataka i slobodan pristup informacijama, u roku od 15 dana, preko Fonda rada.

Protiv rješenja kojim je odbijen zahtjev za pristup informaciji koja sadrži podatke koji su označeni stepenom tajnosti ne može se izjaviti žalba, već se može tužbom pokrenuti upravni spor.

* **Rok za izvršenje rješenja**

Pristup traženoj informaciji omogućava se u roku od tri dana od dana dostavljanja rješenja podnosiocu zahtjeva , odnosno, u roku od pet dana od dana dostavljanja dokaza o uplati troškova postupka ukoliko su oni utvrđeni rješenjem.

* **Troškovi postupka**

Na zahtjev za pristup informaciji ne plaća se taksa.Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore.

Troškovi postupka plaćaju se prije omogućavanja pristupa informaciji, u korist Budžeta Crne Gore, na račun 907-0000000083001-19 , što se dokazuje prilaganjem uplatnice u spise predmeta.

Ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi Fond rada.

Ako podnosilac zahtjeva ne dostavi dokaz da je uplatio troškove postupka u utvrdjenom iznosu, Fond rada mu neće omogućiti traženu informaciju.
 **IV OVLAŠĆENA LICA ZA POSTUPANJE PO ZAHTJEVU**

 Službenik za slobodan pristup informacijama , osoba zadužena za primanje i rješavanje ostvarivanja prava na pristup informacijama je Alisa Džaferadžović, dipl. pravnik, odnosno Ana Mrdović dipl.pravnik, kao zamjena.

 alisa.dzaferadzovic@frada.me ; Tel: +38269101908 ; ana.draskovic@frada.me; tel +38269101905;

Upravni postupak vodi ovlašćeno službeno lice dipl.pravnik Alisa Džaferadžović, odnosno Ana Mrdović dipl.pravnik, kao zamjena u slučaju privremene spriječenosti za rad.

Rješenje u upravnom postupku donosi i potpisuje direktor Fonda rada.

 **V OBJAVLJIVANJE VODIČA**
Ovaj vodič je objavljen na oglasnoj tabli Fonda rada i na web sajtu www.fondrada.gov.me.

 VD direktorice,
 mr Jelisaveta Zorić Jović

 Br.01-082-180/1-23

 Podgorica,25.04.2023.godine